ΓΡΑΠΤΗ ΕΡΩΤΗΣΗ E-0711/03

υποβολή: Luigi Vinci (GUE/NGL) προς την Επιτροπή

(10 Μαρτίου 2003)

Θέμα: Επέκταση του αερολιμένα της Malpensa

Δεν θεωρεί η Επιτροπή ότι οι διαδικασίες κατακύρωσης των διαγωνισμών για την επέκταση του ιταλικού αερολιμένα της Malpensa έρχονται σε αντίθεση με την ισχύουσα ευρωπαϊκή νομοθεσία, ιδιαίτερα όσον αφορά τους δημόσιους διαγωνισμούς και ότι τα σχέδια επέκτασηςπερβαίνουν οπωσδήποτε τον όγκο που είχε εγκριθεί στην αρχική μελέτη, εμφανιζόμενα ως πραγματική παραβίαση της αρχικής μελέτης· Δεν θεωρεί η Επιτροπή ότι χρειάζεται μια διαδικασία αξιολόγησης περιβαλλοντικών επιπτώσεων (ΑΠΕ) προ της έναρξης των έργων·

Απάντηση του κ. Bolkestein εξ ονόματος της Επιτροπής

(14 Απριλίου 2003)

Με βάση τις πληροφορίες που διαβίβασε το αξιότιμο μέλος στη γραπτή ερώτησή του καθώς και σύμφωνα με τα διάφορα έγγραφα που επισυνάφθηκαν σ' αυτήν, η Επιτροπή δεν είναι σε

θέση να προσδιορίσει τις παραβάσεις της κοινοτικής νομοθεσίας σχετικά με τις δημόσιες συμβάσεις τις οποίες ενδεχομένως διέπραξε η αναθέτουσα αρχή SEA κατά την ανάθεση των εργασιών επέκτασης του αερολιμένα της Malpensa. Ως εκ τούτου, η Επιτροπή επιθυμεί να ενημερώσει το αξιότιμο μέλος ότι οιπηρεσίες της (Γενική Διεύθυνση Εσωτερική Αγορά, Διεύθυνση Πολιτική των δημοσίων συμβάσεων) είναι πρόθυμες να εξετάσουν οποιοδήποτε συμπληρωματικό στοιχείο προκειμένου να διευκρινιστεί η φύση και το μέγεθος της παράβασης της κοινοτικής νομοθεσίας σχετικά με τις δημόσιες συμβάσεις, στην οποία αναφέρεται η εν λόγω γραπτή ερώτηση.

Η οδηγία 85/337/ΕΟΚ του Συμβουλίου της 27 Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), όπως τροποποιήθηκε από την οδηγία 97/11/ΕΚ του Συμβουλίου της 3 Μαρτίου 1997(2) αποκαλούμενη στο εξής η οδηγία, προβλέπει ότι πριν δοθεί η σχετική συναίνεση, τα σχέδια που είναι πιθανόν να έχουν σημαντικές επιπτώσεις στο περιβάλλον λόγω, μεταξύ άλλων, της φύσης τους, του μεγέθους τους ή της σχετικής τοποθεσίαςπόκεινται σε απαίτηση συναίνεσης όσον αφορά την ανάπτυξή τους και εκτίμησης όσον αφορά τις επιπτώσεις τους. Τα σχέδια που αναφέρονται στο παράρτημα Ι της οδηγίας αυτήςποβάλλονται σε αξιολόγηση σύμφωνα με τα άρθρα 5 έως 10. Για τα σχέδια που αναφέρονται στο παράρτημα ΙΙ, τα κράτη μέλη αποφασίζουν, με βάση: (α) εξέταση κατά περίπτωση ή (β) κατώτατα όρια ή κριτήρια οριζόμενα από τα κράτη μέλη, εάν το σχέδιοποβάλλεται σε αξιολόγηση σύμφωνα με τα άρθρα 5 έως 10.

Τα αεροδρόμια με βασικό διάδρομο προσγείωσης μήκους 2 100 μέτρων ή περισσότερο αναφέρονται στο παράρτημα Ι της οδηγίας (κλάση 7α). Οποιαδήποτε αλλαγή ή επέκταση των σχεδίων που αναφέρονται στο παράρτημα Ι ή στο παράρτημα ΙΙ, που έχει ήδη εγκριθεί, εκτελέστηκε ή εκτελείται, και που μπορεί να έχει ως συνέπεια σημαντικές επιπτώσεις στο περιβάλλον αναφέρεται στο παράρτημα ΙΙ της οδηγίας (κλάση 13).

Προκειμένου να συλλέξει πληροφορίες σχετικά με το συγκεκριμένο θέμα και να αξιολογήσει τη συμμόρφωση προς τις προαναφερόμενες διατάξεις της κοινοτικής νομοθεσίας, η Επιτροπή ζήτησε προσφάτως πληροφορίες από τις ιταλικές αρχές. Εάν διαπιστωθεί ότιπήρξε κακή εφαρμογή των εν λόγω διατάξεων σε σχέση με την περίπτωση στην οποία αναφέρθηκε το αξιότιμο μέλος, η Επιτροπή δεν θα διστάσει να προβεί στις κατάλληλες ενέργειες, σύμφωνα με τις αρμοδιότητες που της δίνει το άρθρο 211 της συνθήκης ΕΚ, προκειμένου να εξασφαλίσει τη συμμόρφωση προς την κοινοτική νομοθεσία.

(1) ΕΕ L 175 της 5.7.1985.

(2) ΕΕ L 73 της 14.3.1997.